text: Mor og syv-årig datter dræbt i voldsom trafik-ulykke
  28 februar 2010 kl. 09.33
  Det var en 34-årig kvinde og hendes syv-årige datter, der mistede livet, da de lørdag eftermiddag i en personbil kørte frontalt ind i en traktor nord for Padborg.
  Ulykken skete ved Bommerlund Plantage på Hellevad-Bovvejen nord for Padborg, da kvindens bil af ukendte årsager kom over i den modsatte vejbane og tørnede frontalt mod en traktor med en gylletankvogn. Det oplyser vagtchefen hos Syd- og Sønderjyllands Politi.
  En mulig forklaring på ulykken er, at kvinden kort før sammenstødet er kommet ud i rabatten til højre side og under forsøget på at rette bilen op er kommet over i den modsatte vejbane og rammer gylle-transporten.
  De to i personbilen blev dræbt på stedet - og de pårørende er underrettet.
  